# **DECIZIA ETAPEI DE ÎNCADRARE**

# **Proiect**

Ca urmare a solicitării de emitere a acordului de mediu adresate de **S.C. Fibrex Co S.R.L,** cu sediul în com. Crasna, sat Crasna, nr.752, jud. Sălaj,înregistrată la APM Sălaj cu nr. 6634/17.08.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri și completǎri prin Legea nr. 49/2011, cu modificările si completările ulterioare, autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 07.09.2023, că proiectul:

**”Construirea unei hale de producție și echiparea cu utilaje innovative pentru fabricarea de căzi de baie de ultima generație”**, propus a fi amplasat în județul Sălaj, comuna Crasna, loc.Crasna, nr.752,

***nu se supune evaluării impactului asupra mediului.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

- Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2: la pct.10, lit a – *proiecte de dezvoltare a unităților/zonelor industriale* și pct.13, lit.a - *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare si înregistrare anunţ la sediul Primărieicomunaei Crasna, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Prin proiect se propune: construirea unei hale cu regim de înălțime parter+etaj parțial, care se va realiza în locul unei clădiri ce se va demola. Noua clădire va avea funcțiunea predominantă de hală de producție, dar va fi prevăzută cu o zonă administrativă, în care se vor amenaja birouri și vestiare. Deasupra zonei de birouri se va amenaja un spatiu de depozitare.

Proiectul are ca obiectiv construirea unei hale de producție și dotarea acestei hale cu o linie de fabricație a căzilor de baie model free standing în flux continuu.

Aceasta hală se va construi pe structură metalică și închiderea cu zidărie din BCA (peretele din spate) pe o latură si panouri cu vată minerală pe celelalte laturi. Scopul acestei investiții este de a crește capacitatea de producție de căzi de baie și alte obiecte sanitare termoformate a SC Fibrex Co SRL în paralel cu lansarea de noi modele, atât pentru piața internă, cât și pentru piața externă.

Aceasta investiție, prin achiziția unei linii tehnologice de ultima generație complexe, va permite fabricarea căzilor de baie numite generic “Free standing” printr-un procedeu nou, inovativ, în premieră în România.

Noua linie tehnologică va întruni toate etapele și fazele tehnologice de fabricație începând de la prepararea amestecului de rășini și formarea la cald a cuvei căzii de baie, la armarea ei cu fibră de sticlă, parcurgerea procesului de polimerizare, urmată de etapa de debavurare și finisare finală.

Instalațiile tehnologice vor fi dotate cu sisteme moderne de ultima generație de reținere a COV-urilor , a prafului și a altor factori poluanți.

Spații utilitare :

- Post de transformare și alimentare cu energie electrică;

- Camera centralei termice pe gaz care încălzețte hala de producție;

- Atelier de modelărie pentru remedierea defectelor care apar la matrițe în timpul procesului tehnologic;

- Vestiare și băi pentru bărbați, femei;

- Biroul șefului de secție.

 **Lista de utilaje și echipamente propuse pentru achizitionare:**

* + Linie completă de fabricație căzi de baie;
	+ Post de transformare 20/0,4 KV cu puterea  400 KVA de exterior în anvelopă metalică sau din prefabricate.
	+ Instalație de producere a energiei electrice cu panouri fotovoltaice cu o putere instalată de 80 KW
	+ Electrostivuitor pentru sarcini până la 3,5 tone și înălțime de ridicare 4 m;
* Compresor prevăzut cu butelie de 1000 litri, răcitor aer , filtru de apă, ulei , etc. si schimbător de caldura.
* Matrițe pentru termoformare.
* Număr personal – 24 din care 12 din personalul angajat existent și 12 angajași noi.
* Orar de lucru – 1 schimb, 8 ore/zi.
* **Energie electrică:** Alimentarea cu energie electrică a halei se va face de la  panourile fotovoltaice  când acestea vor fi operaționale și vor produce suficientă energie electrică, iar în restul timpului  din postul
* TRAFO aflat în apropierea noii hale de producție.

**Energia termică:** - Încălzirea halei se va face cu aeroterme termostatate alimentate cu agent termic de la centrala pe gaz a halei.

**Apa potabilă:** se va asigura prin racord la reteaua de alimentare cu apă potabilă a localității.

**Canalizarea menajeră**: se va racorda la rețeaua de canalizare menajeră a localității.

 **Indici constructivi :**

S construita totala (hala+sp. anexe)= 1790,50 mp

S desfasurata totala=2046,00mp din care:

S construită hala(parter)= 1535,00 mp

S construita sp anexe(parter)=255,50 mp

S desfasurata sp. anexe=511,00mp (parter+etaj)

S utila totala=1955.21mp din care:

S utila parter=1733,84mp(hala +spatii anexe) din care S utila hala =1527,21mp

S utila etaj (sp anexe)=221,37mp

Producția anuala estimata va fi de: 35.000 cazi pe an.

Consumul de materii prime aferent acestei productii este :

- Placa din acril sau ABS/PMMA 240 tone

- Rasina poliesterica 300 tone

- Fibra sticla fir 130 tone

- Peroxid MEK 8 tone

- Diluant(acetona) 10 tone

- Carbonat de calciu 400 tone

.

 Descrierea procesului tehnologic de fabricatie din hala de productie  pe faze :

Termoformarea .

Prima etapa in fabricarea cazilor de baie este termoformarea placilor din acril (PMMA) sau din ABS + PMMA cu grosimea intre 3,5 si 5mm proces in urma caruia placa va fi incalzita si aspirate pe o matrita din aluminiu care are forma cazii de baie. In urma termoformarii din placa plana vom obtine o coaja din plastic , subtire si care are forma si dimensiunile viitoarei cazi de baie.

Ramforsarea sau armarea cojii din material plastic su straturi succesive de rasina si fibra de sticla si compactarea acestor materiale .

Polimerizarea structurii din rasina poliesterica armata cu fibra de sticla in tunelul de polimerizare, process in urma caruia obtinem cada de baie ca produs finit .

Debavurarea marginilor cazii de baie de materialul depus in exces si finisarea acestora.

Verificarea, ambalarea si depozitarea produsului obtinut.

Realizarea investitiei nu implica interventii asupra cailor de acces existente. Accesul se realizeaza din strada, concluzie nu este necesara modificarea acestor cai de acces, acestea fiind suficiente pentru circulatia autovehiculelor si utilajelor necesare pe perioada realizarii lucrărilor de executie.

**b2) cumularea cu alte proiecte existente şi/sau aprobate: *-*** lucrările necesare realizarii proiectului nu se suprapun cu alta proiecte existente sau planficate în zona;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor privind regimul deşeurilor, aprobată prin Legea nr.17/2023.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - în vederea reducerii/limitării/diminuării apariției unor emisii aferente factorilor de mediu, vor fi respectate următoarele măsuri:

 **Pentru factorul de mediu apă:**

* organizare de șantier și stocarea deșeurilor din construcții în vrac nu se va realiza în apropierea șanțurilor de gardă și gurilor de colectare a apelor pluviale;
* dotarea cu material absorbant și intervenție imediată în cazul scurgeri de ape uzate;
* toate produsele de natură chimică, inclusiv combustibili și uleiuri, utilizate sau colectate de pe amplasament, precum si cele pulverulente usoare vor fi colectate în spații amenajate ferite de acțiunea ploii sau a vântului în recipienți etanși;
* ca măsură de protecție se interzice reparațiile utilajelor pe amplasament.

 **Pentru facorul de mediu aer:**

* se va evita aruncarea resturilor și a elementelor de construcție de la înălțime, pentru a nu se împrăștia pe paviment și genera astfel cantități suplimentare de praf;
* materialelele se vor stoca în grămezi cât mai compacte (raport suprafață/volum cât mai mic) ;
* deșeurile vor fi evacuate cât mai repede de pe amplasament;
* lucrările cu potential ridicat de generare a prafului se vor evita a se realiza în zilele cu vânt puternic. Se vor programa lucrările în funcție de prognoza meteo.
* se vor utiliza pe cât posibil perdele de protecție din material textil, care să rețină praful în zona de lucru/zona de stocare și să evite propagarea acestuia la distanță.
* mijloacele de transport moloz și alte materiale cu pulberi vor fi acoperite.
* utilajele folosite în activitatea de construire trebuie să fie moderne sș întreținute corespunzător și verificate din punct de vedere al noxelor (revizia tehnică la zi).
* la staționare autovehiculele vor avea motorul oprit;
* se vor stabili trasee circulabile cât mai scurte și se vor impune limite de viteză pentru reducerea antrenării pulberilor;

 **Pentru zgomot și vibratii:**

* Pentru a evita producerea poluării fonice, toate utilajele care produc zgomot și/sau vibraţii vor fi menţinute în stare bună de funcţionare;
* Impactul zgomotului și vibrațiilor pe durata lucrărilor de construire va avea caracter temporar;
* nu se vor efectua lucrări noaptea: transporturi, manipulări de materii prime, lucrări de construire;
* utilizarea de utilaje și instalații moderne, cu un nivel scăzut de zgomot generat;
* se vor alege pe cât posibil rute de transport ce vor ocoli zonele locuite;

 **Pentru sol și subsol:**

* deșeurile rezultate din activitatea de construire vor fi colectate în containere și pubele, amplasate în locuri special destinate acestui scop, pe platforme betonate, și evacuate cât mai repede;
* deșeurile generate în urma activității de construire vor fi depozitate pe sorturi în recipienți etanși și vor fi predate agenților economici autorizați;
* deșeuri de constructii cu conținut de produse pulverulente vor fi stropite periodic pentru evitarea agrenării de pulberi;
* în cazul producerii de scurgeri de ulei/combustibil/alte produse chimice se va acționa imediat cu materiale absorbante. Zona se va curăța, iar pământul contaminat va fi excavat și predat pentru stocare temporară, tratare sau eliminare de către firme autorizate;
* toate produsele de natură chimică utilizate vor fi amplasate în spații amenajate, ferite de acțiunea ploii sau a vântului.
* solul fertil va fi stocat separat și reutilizat pe amplasament, în vederea refacerii terenurilor afectate.

 **Pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

- zona destinată construirii va fi delimitată pe perioada lucrărilor de construire.

 **Pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. Maşinile, utilajele care vor participa la realizarea investiției nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus în perioada de execuție.

Se vor respecta în totalitate lucrările necesare organizării de șantier.

După terminarea lucrărilor propuse terenului afectat se va aduce la starea inițială, se va ecologiza.

În zona amplasamentului nu sunt identificate situri arheologice.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calității mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin măsurile de diminuare menționate.

**Organizare de șantier**

Lucrările de organizare de șantier se vor desfășura doar pe amplasamentul destinat acestuia.

Se vor la măsuri specifice privind protecția și securitatea muncii, precum și de prevenire

și stingere a incendiilor, decurgând din natura operațiilor și tehnologiilor de construire cuprinse în documentația de execuție a obiectivului.

* la finalizarea lucrărilor constructorul va proceda la demontarea obiectelor și va executa lucrările necesare aducerii terenului ocupat de acestea la starea inițială.
* organizarea de șantier se va realiza în interiorul amplasamentului;

Perimetrul se va delimita cu panouri opace din tablă, de min 2,00 m înălțime.

Lucrările de construire se vor desfășura fără afectarea parcelelor învecinate

Pentru accesul utilajelor de montaj și echipamentului necesar realizării lucrărilor propuse

se vor folosi accesele existente.

Construcțiile și echipamentele provizorii necesare executării lucrărilor se vor amplasa în

interiorul incintei.

Se va asigura curățenia permanentă în zona șantierului.

Pentru alimentarea cu energie electrică a organizării de șantier se va face un racord din

branșamentul existent pe amplasament, în funcție de soluția propusă de către furnizorul de energie electrică.

**- localizarea organizării de şantier: -** în incinta amplasamentului.

**c). Amplasarea proiectelor:**

**c1)** ***utilizarea actuală si aprobată a terenurilor:*** - conform certificatului de urbanism nr. 48 din 17.07.2023, emis de Primăria Comunei Crasna;

Regimul juridic: terenul în suprafața de 7.604 mp, este în intravilanul loc.Crasna

Regimul economic: conform PUG – zonă de unități industriale, depozitare; categoria de folosință, conform conform PUG – curți, construcții;

Regimul tehnic: Conform PUG UTR – I13 – construcții aferente activităților de tip industrial.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). si c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

 d2) natura impactului: - redusă, pe perioada de execuţie si funcţionare.

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

 d8) posibilitatea de reducere efectivă a impactului: nu este cazul, respectarea legislației în vigoare si respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus nu **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Deşeurile rezultate, indiferent de natura lor se vor gestiona în conformitate cu prevederile OUG 92/2021, privind regimul deşeurilor, privind regimul deșeurilor, aprobată prin Legea nr. 17/2023;
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei şi la punerea în funcţiune a obiectivului să solicite şi să obţină autorizaţie de mediu;
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţi OUG 92/2021, privind regimul deşeurilor a mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

   Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint